《芸叟召杜城晚饮遂宿于东轩欲同游台寺有诗因》
宋代·李复

第五桥东潏水滨，山红漫漫绿纷纷。
溪边童子风雩舞，林外先生植杖耘。
高论但谈双树法，胜游将步五峰云。
东轩夜久清无寐，山雨初后叶上闻。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。